
ประกาศองค์การบริหารส่วนตำบลห้วยปริก
เรื่อง  รับสมัครบุคคลทั่วไปเพื่อสรรหาและเลือกสรรเป็นพนักงานจ้าง 
---------------------------



ด้วยองค์การบริหารส่วนตำบลห้วยปริก อำเภอฉวาง จังหวัดนครศรีธรรมราช ประสงค์จะรับสมัครบุคคลเพื่อจัดจ้างเป็นพนักงานจ้าง  ฉะนั้น  อาศัยอำนาจตามความประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง ลงวันที่  26  กรกฎาคม  2547 และแก้ไขเพิ่มเติมถึงฉบับที่3  พ.ศ. 2557  จึงประกาศรับสมัครบุคคลเพื่อการสรรหาและเลือกสรร  โดยมีรายละเอียด  ดังต่อไปนี้
1.  ประเภทของพนักงานจ้าง
  -  พนักงานจ้างภารกิจ  ตำแหน่ง  ผู้ช่วยเจ้าหน้าที่พัสดุ   จำนวน  1  อัตรา


2.  คุณสมบัติทั่วไป  และคุณสมบัติเฉพาะตำแหน่งของผู้มีสิทธิสมัครเข้ารับการสรรหาและเลือกสรร
2.1  คุณสมบัติทั่วไป 

1. มีสัญชาติไทย

2. มีอายุไม่ต่ำกว่าสิบแปดปีบริบูรณ์และไม่เกินหกสิบปี

3. ไม่เป็นบุคคลล้มละลาย

4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ
จิตฟั่นเฟือนไม่สมประกอบ หรือ  เป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

     1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



     2)  วัณโรคในระยะอันตราย



     3)  โรคเท้าช้างในระยะที่ปรากฏอาการ เป็นที่รังเกียจแก่สังคม



     4)  โรคติดยาเสพติดให้โทษ



     5)  โรคพิษสุราเรื้อรัง
5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่
ในพรรคการเมือง
6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สภาท้องถิ่น

7. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำ
ความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
8. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ
หรือหน่วยงานอื่นของรัฐ
9. ไม่เป็นข้าราชการ หรือลูกจ้างของส่วนราชการ หรือพนักงานหรือลูกจ้างของ
หน่วยงานอื่นของรัฐ รัฐวิสาหกิจ หรือพนักงานงาน หรือลูกจ้างของราชการส่วนท้องถิ่น
/หมายเหตุ..........
2

หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น  และต้องนำใบรับรองแพทย์  ซึ่งออกให้ไม่เกิน
1 เดือน  และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย
2.2  คุณสมบัติเฉพาะสำหรับตำแหน่ง  รายละเอียดงานที่ปฏิบัติและอัตราค่าตอบแทน



(ก)  คุณสมบัติเฉพาะตำแหน่ง

-  ตำแหน่ง  ผู้ช่วยเจ้าหน้าที่พัสดุ



 ได้รับประกาศณียบัตรวิชาชีพ  (ปวช.)  หรือเทียบเท่าได้ไม่ต่ำกว่านี้ทางบัญชี  พาณิชยการ  เลขานุการ  การตลาด  การขาย  บริหารธุรกิจ  การจัดการทั่วไป  ช่างโยธา  ช่างก่อสร้าง  ช่างเครื่องยนต์  ช่างกลโรงงาน  หรือทางอื่นที่  ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้



(ข)  ลักษณะงานที่ปฏิบัติ

-  เป็นผู้ช่วยพนักงานส่วนตำบลปฏิบัติงานเกี่ยวกับลงบัญชีและทะเบียนพัสดุ  ตรวจสอบใบสำคัญช่วยเก็บและจ่ายพัสดุครุภัณฑ์  อุปกรณ์และเครื่องมือเครื่องใช้ต่างๆ  เก็บรวบรวมและรักษาเอกสารหลักฐานการเบิกจ่ายพัสดุครุภัณฑ์และปฏิบัติหน้าที่อื่นที่เกี่ยวข้อง
(ค)  อัตราค่าตอบแทน




     จำนวน 9,400.-  บาท/เดือน และค่าครองชีพชั่วคราวตามที่ระเบียบกฎหมายกำหนด



(ง)  ระยะเวลาการจ้าง



     กำหนดระยะเวลาการจ้าง  ทำสัญญาจ้างไม่เกินคราวละ  3  ปี
3.  การรับสมัคร
   3.1  วันเวลาและสถานที่รับสมัคร


     1.  ผู้สนใจติดต่อขอรับใบสมัครได้ ณ  ที่ทำการองค์การบริหารส่วนตำบลห้วยปริก ตำบลห้วยปริก อำเภอฉวาง จังหวัดนครศรีธรรมราช  ตั้งแต่บัดนี้เป็นต้นไป  ในวันและเวลาราชการ  หรือสอบถามรายละเอียดได้ที่หมายเลขโทรศัพท์ 0-7552-0434 หรือดูรายละเอียดที่ www.HUAIPRIK.GO.TH 



    2.  การสมัครสอบให้ผู้ประสงค์จะสมัครสอบยื่นใบสมัครพร้อมหลักฐานด้วยตนเองต่อเจ้าหน้าที่รับสมัคร ณ ที่ทำการองค์การบริหารส่วนตำบลห้วยปริก ตำบลห้วยปริก อำเภอฉวาง จังหวัดนครศรีธรรมราช  ในระหว่างวันที่ 27  ตุลาคม  -  วันที่  7  พฤศจิกายน  2557  ในวันและเวลาราชการ




3.2  หลักฐานที่ต้องยื่นพร้อมใบสมัคร



         ผู้สมัครจะต้องยื่นใบสมัครสอบด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง อย่างละ 1 ชุด มายื่นในวันสมัครสอบ ดังต่อไปนี้
1) สำเนาวุฒิการศึกษา 

  
จำนวน 1 ฉบับ
2) รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว จำนวน  3 รูป 
และให้ผู้สมัครเขียนชื่อ สกุล ไว้ด้านหลังรูปถ่ายทุกรูป
3) สำเนาทะเบียนบ้าน


          จำนวน 1 ฉบับ
4) สำเนาบัตรประจำตัวประชาชน

จำนวน 1 ฉบับ
5) ใบรับรองแพทย์ที่แสดงว่าไม่เป็นโรคต้องห้ามตามที่คณะกรรมการกลาง
พนักงานส่วนตำบลกำหนด ซึ่งออกไม่เกิน 1 เดือน นับตั้งแต่วันตรวจร่างกาย
6) เอกสารอื่นๆ...........

6) เอกสารอื่นๆเช่นหลักฐานการเปลี่ยนชื่อ นามสกุล ทะเบียนสมรส (ถ้ามี)
ทั้งนี้  ในหลักฐานทุกฉบับ  ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
3.3  ค่าธรรมเนียมในการสมัครสอบ
    ผู้สมัครสอบต้องเสียค่าธรรมเนียมสมัคร คนละ  100  บาท (หนึ่งร้อยบาทถ้วน)


    ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบแล้ว  เว้นแต่มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต จึงจ่ายคืนค่าธรรมเนียมสอบแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้


3.4  เงื่อนไขในการสมัคร


       ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามที่ประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีการผิดพลาดอันเกิดจากผู้สมัครไม่ว่าด้วยเหตุผลใดๆหรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด  ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น
  

4. การประกาศรายชื่อผู้มีสิทธิรับการประเมินสมรรถนะ  และกำหนดวัน เวลา สถานที่ในการประเมินสมรรถนะ  
4.1  องค์การบริหารส่วนตำบลห้วยปริก  จะประกาศรายชื่อผู้มีสิทธิรับการประเมินสมรรถนะในวันที่  11  พฤศจิกายน  2557 ณ ที่ทำการองค์การบริหารส่วนตำบลห้วยปริก  และทางwww.HUAIPRIK.GO.TH
4.2  องค์การบริหารส่วนตำบลห้วยปริกจะประเมินสรรถนะในวันที่  14  พฤศจิกายน  2557  เวลา  10.00 น. เป็นต้นไป  ณ ที่ทำการองค์การบริหารส่วนตำบลห้วยปริก  
  

5.  หลักเกณฑ์และวิธีการเลือกสรร
    ผู้สมัครต้องได้รับการประเมินสมรรถนะตามหลักเกณฑ์การประเมิน  ตามรายละเอียดเกี่ยวกับการรับสมัครแนบท้ายประกาศนี้


6.  หลักเกณฑ์การตัดสิน


      ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้


7.  การประกาศรายชื่อและการขึ้นบัญชีรายชื่อผู้ผ่านการเลือกสรร


     องค์การบริหารส่วนตำบลห้วยปริก  จะประกาศรายชื่อผู้ผ่านการเลือกสรรตามลำดับคะแนนสอบที่ได้  ในวันที่  18  พฤศจิกายน  2557  ณ  องค์การบริหารส่วนตำบลห้วยปริก  และทาง www.HUAIPRIK.GO.TH  โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด 1 ปี  นับตั้งแต่วันขึ้นบัญชี  หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี 
8. การจ้างพนักงานจ้าง
8.1   พนักงานจ้างผู้ผ่านการสรรหาและเลือกสรร  จะได้รับการจ้างตามลำดับที่ในบัญชีรายชื่อผู้ผ่านการสรรหาและเลือกสรรโดยการทำสัญญาจ้างมีระยะเวลาการจ้างตามบัญชีลักษณะงาน  คุณสมบัติเฉพาะตำแหน่งและอัตราค่าตอบแทนพนักงานจ้าง
8.2  ถ้าผู้ผ่านการสรรหาและเลือกสรรถึงลำดับที่  ที่ได้รับการจ้างมีวุฒิการศึกษาสูงกว่าที่กำหนดไว้ตามประกาศนี้  จะนำมาใช้เพื่อเรียกร้องสิทธิใดๆ  เพื่อประโยชน์ของตนมิได้
/องค์การบริหาร.........
4

องค์การบริหารส่วนตำบลห้วยปริก  ดำเนินการสรรหาและเลือกสรรในรูปแบบของคณะกรรมการโดยยึดหลัก สมรรถนะ  ความรู้ความสามารถ  ความอุตสาหะ  ความเสมอภาค  และความเป็นธรรม  อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้  และหากผู้ใดทราบเกี่ยวกับการแอบอ้างหรือทุจริตเพื่อให้สอบได้  โปรดแจ้งคณะกรรมการดำเนินการสรรหาและเลือกสรรพนักงานจ้างทราบ  เพื่อจะได้ดำเนินการตามกฎหมายต่อไป    


    จึงประกาศให้ทราบโดยทั่วกัน





ประกาศ  ณ  วันที่  16  ตุลาคม  พ.ศ. 2557

รายละเอียดเกี่ยวกับการรับสมัคร
ตามประกาศรับสมัครพนักงานจ้าง  ลงวันที่  16  ตุลาคม  2557
1. ประเภทพนักงานจ้าง  ภารกิจตำแหน่ง  ตำแหน่งผู้ช่วยเจ้าหน้าที่พัสดุ     
·  ผู้ช่วยเจ้าหน้าที่พัสดุ     
คุณสมบัติเฉพาะตำแหน่ง

      ได้รับประกาศณียบัตรวิชาชีพ  (ปวช.)  หรือเทียบเท่าได้ไม่ต่ำกว่านี้ทางบัญชี  พาณิชยการ  เลขานุการ  การตลาด  การขาย  บริหารธุรกิจ  การจัดการทั่วไป  ช่างโยธา  ช่างก่อสร้าง  ช่างเครื่องยนต์  ช่างกลโรงงาน  หรือทางอื่นที่  ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
หน้าที่ความรับผิดชอบของตำแหน่ง
ปฏิบัติงานชั้นต้นเกี่ยวกับการพัสดุที่ไม่ยุ่งยาก  ภายใต้การกำกับตรวจสอบโดยใกล้ชิด  หรือตาม
คำสั่งหรือแบบ  หรือแนวทางปฏิบัติที่มีอยู่อย่างแน่ชัดหรือละเอียดถี่ถ้วน  และปฏิบัติหน้าที่อื่นตามที่ได้รับมอบหมาย
2. ระยะเวลาการจ้าง  ทำสัญญาจ้างคราวละไม่เกิน 3 ปี  ตามหลักเกณฑ์และเงื่อนไขที่ ก.อบต.จังหวัดนครศรีธรรมราชกำหนด  
3. อัตราว่าง  จำนวน  1  อัตรา
4. ค่าตอบแทน  9,400  บาท  รวมกับเงินเพิ่มค่าครองชีพชั่วคราวตามอัตราที่ทางราชการกำหนด
5. สิทธิประโยชน์  ตามประกาศมาตรฐานทั่วไปเกี่ยวกับพนักงานจ้าง
ภาคผนวก  ก.
แนบท้ายประกาศองค์การบริหารส่วนตำบลห้วยปริก
หลักเกณฑ์และวิธีการเลือกสรร
ผู้สมัครต้องได้รับการประเมินสมรรถนะตามหลักเกณฑ์  ดังนี้
	สมรรถนะ
	คะแนนเต็ม
	วิธีการประเมิน

	ตำแหน่ง  ผู้ช่วยเจ้าหน้าที่พัสดุ
1.ความรู้
  - ความรู้ความสามารถทั่วไป
  - ความรู้ความสามารถเฉพาะตำแหน่ง
2.คุณสมบัติส่วนบุคคล
  - บุคลิกภาพท่วงทีวาจา
  - ความคิดริเริ่มและปฏิภาฯไหวพริบ
  - มนุษยสัมพันธ์
  - ทัศนคติ  แรงจูงใจ
  - ประสบการทำงาน
ฯลฯ

	
100  คะแนน
100  คะแนน
100  คะแนน
	สอบข้อเขียน
สอบข้อเขียน
สอบสัมภาษณ์

	รวม
	300
	


ความรู้ความสามารถที่ต้องการ
1. มีความรู้ความเข้าใจในระเบียบและวิธีการปฏิบัติเกี่ยวกับงานพัสดุอย่างเหมาะสมแก่การปฏิบัติงานใน
หน้าที่
2.  มีความรู้ความเข้าใจในกฎหมายสภาตำบลและองค์การบริหารส่วนตำบล  กฎหมายว่าด้วยระเบียบ
บริหารราชการแผ่นดิน  กฎหมายว่าด้วยระเบียบและข้อบังคับที่เกี่ยวข้องกับงานในหน้าที่
3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานใน
หน้าที่
4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
